OzLabs/hebrew-wiki-articles huggingface dataset:
מכון ירושלים לאסטרטגיה ולביטחון

מכון ירושלים לאסטרטגיה ולביטחון (JISS) הוא מכון מחקר עצמאי העוסק במחקרים מכווני מדיניות בענייני חוץ וביטחון. המכון הוקם בשנת 2017 ומקדם שיח מדיני וביטחוני שמרני.

== פעילות ==
המכון מוציא לאור מחקרים וניירות עמדה מכווני מדיניות ומפיק כנסים בעברית ובאנגלית. מחקרי המכון משמשים את מקבלי ההחלטות בגופים שונים של ממשלת ישראל.

מדי שנה מפרסם המכון הערכת מצב ותוכנית מדינית-ביטחונית. בשנת 2019 הוציא המכון "מתווה מדיניות לממשלת ישראל" תחת הכותרת "עוצמה בשעת מבחן". המתווה מורכב מארבע-עשרה המלצות מדיניות מפורטות וקונקרטיות המשתלבות למשנה סדורה.

== צוות המכון ==
נשיא המכון הוא פרופסור אפרים ענבר, סגן הנשיא הוא אל"ם (מיל') ד"ר ערן לרמן.

עם צוות חוקרי המכון נמנים האלוף (מיל') יעקב עמידרור, האלוף (מיל') איתן דנגוט, פרופ' איתן גלבוע, ד"ר אל"ם (מיל') גבי סיבוני, פרופ' איל בן-ארי, ד"ר עמנואל נבון, ד"ר עוזי רובין, ד"ר עומר דוסטרי, ד"ר יגיל הנקין, ד"ר איתן חי כהן ינרוג'ק, ד"ר יונתן ספייר, ד"ר אושרית בירודקר, ד"ר אודי לוי וד"ר פנינה שוקר.

==קישורים חיצוניים==
* 
* 

==הערות שוליים==

*
ירושלים לאסטרטגיה ולביטחון
קטגוריה:ארגוני מחקר לארץ ישראל
קטגוריה:ירושלים: ארגונים
מפרץ אמונדסן (קנדה)

מפרץ אמונדסן (באנגלית: Amundsen Gulf) הוא מפרץ הממוקם בטריטוריות הצפון-מערבית של קנדה, בין האי בנקס והאי ויקטוריה, לבין חופי קנדה עצמה.

אורכו של המפרץ 400 קילומטרים ורוחבו 150 קילומטרים בפתח המפרץ אל ים הבופור.

יש מספר של עיירות וכפרים קטנים לחופי המפרץ.

מצפון למפרץ מצוי מצר הנסיך מוויילס מדרום מזרח וממזרח מקושר המפרץ למצר דולפין ויוניון, ומשם דרך מפרץ סימפסון לתוך מפרץ קורניישן, ומנו דרך מצר דיס אל מפרץ המלכה מוד המקושר אל מצר ויקטוריה שמצפון מזרח לו.

== היסטוריה ==
מפרץ אמונדסן נחקר על ידי מגלה הארצות הנורווגי רואלד אמונדסן בין השנים 1903 ו-1906. המפרץ הוא בקצה המערבי של המעבר הצפון מערבי המפורסם, המקשר בין האוקיינוס האטלנטי והאוקיינוס השקט.

== ראו גם ==
* מפרץ דה סאליס
* מפרץ סטורקרסון

== לקריאה נוספת ==
<div class="mw-content-ltr">• JOHN A. BABALUK, JAMES D. REIST, JAMES D. JOHNSON and LIONEL JOHNSON, [http://pubs.aina.ucalgary.ca/arctic/Arctic53-2-161.pdf First Records of Sockeye (Oncorhynchus nerka) and Pink Salmon (O. gorbuscha) from Banks Island and Other Records of Pacific Salmon in Northwest Territories, Canada], ARCTIC VOL. 53, NO. 2 (JUNE 2000) P. 161– 164</div>

== קישורים חיצוניים ==

* [https://earthobservatory.nasa.gov/images/85441/on-the-edge-of-ice-in-the-amundsen-gulf מפרץ אמונדסן] באתר נאס"א
* 

קטגוריה:הארכיפלג הארקטי הקנדי
אמונדסן
אמונדסן
משרד המשטרה הפדרלית של שווייץ

משרד המשטרה הפדרלית של שווייץ (בגרמנית: Bundesamt für Polizei, בצרפתית: Office fédéral de la police, באיטלקית: Ufficio federale di polizia, ברומאנש: Uffizi federal da polizia) היא משטרת שווייץ וארגון אכיפת חוק מרכזי במדינה שכפוף למשרד המשפטים והמשטרה ואחראי לתיאום בין משטרות הקנטון ולתיאום מול גופים מקבילים בעולם.

הגוף פועל כגוף אכיפת חוק האחראי גם על שירות ביטחון הפנים של שווייץ, שירות הניתוח והמניעה של שווייץ (Dienst für Analyse und Prävention), האחראי להערכת מודיעין פנים וסיכול ריגול, לוחמה בטרור, מאבק בפשע מאורגן ובהלבנת הון. הגוף מפעיל גם את שירות הביטחון הפדרלי של שווייץ.

המשטרה מפעילה את משטרת הפלילים הפדרלית כגוף חקירות והיא מתפעלת את יחידת המבצעים המיוחדת — כוח המשימה TIGRIS — שקיומו נחשף לציבור בשנת 2009.

==קישורים חיצוניים==

* 

קטגוריה:שווייץ: צבא וביטחון
קטגוריה:משטרות פדרליות
קטגוריה:ארגוני מאבק בשחיתות
קטגוריה:ארגוני אבטחת אישים
קטגוריה:ארגוני מאבק בסמים
קטגוריה:המחלקה הפדרלית למשפטים ומשטרה
יחסי מונקו–שווייץ

יחסי מונקו–שווייץ הם היחסים הדיפלומטיים הרשמיים שבין נסיכות מונקו לבין הקונפדרציה השווייצרית.

== סקירה כללית ==
על פי משרד החוץ השווייצרי היחסים בין מונקו לשווייץ הם "ידידותיים, ומעולים. שתי המדינות משתפות פעולה בתחומים רבים כגון לחימה בעברייני צווארון לבן, לה פרנקופוני, ספורט ושמירה על סביבה בת קיימא".

נסיכות מונקו פתחה את שגרירותה בברן ב-1959. הביקור הרשמי הראשון בשווייץ של משפחת גרימלדי נערך ב-1960 כאשר רנייה השלישי, נסיך מונקו, הגיע אל שווייץ.

מאז 2006 השגרירות הצרפתית בפריז אמונה גם על מונקו. היחסים בין שתי המדינות מתנהלים בעיקר בארגונים בינלאומיים כגון האומות המאוחדות, הארגון לביטחון ולשיתוף פעולה באירופה ולה פרנקופוני. הביקור הרשמי האחרון של אלבר השני, נסיך מונקו בשווייץ היה במאי 2007. הוא ביקר בשווייץ באופן לא רשמי בשנת 2010 במהלך ועידת הפרנקופוני השנתית.

על פי המפקד המונגאסקי בשנת 2016, חיו 1,211 שווייצרים במונקו. יחד עם הצרפתים, האיטלקים, והבריטים - בני הלאום השווייצרי מהווים מיעוט גדול במונקו. היחסים הקונסולריים בין שתי המדינות מנוהלים על ידי השגרירות השווייצרית במרסיי שנועדה למונקו בלבד. מונקו מנהלת שיתופי פעולה עם שווייץ גם בתחום החינוך בעקבות הסכם מיוחד שנחתם בין שתי המדינות.

== נציגויות דיפלומטיות ==
* מונקו מיוצגת בשווייץ בדרג השגרירות באמצעות שגרירות שהיא מחזיקה בברן, בירת המדינה. מונקו מיוצגת בשווייץ גם בדרג הקונסולרי באמצעות ארבע קונסוליות שהיא מחזיקה בערים בזל, ז'נבה, לוגאנו, וציריך.
* שווייץ אינה מיוצגת במונקו בדרג השגרירות אלא באמצעות השגרירות שלה בפריז, בירת צרפת הסמוכה שהואמנה גם על מונקו. שווייץ מיוצגת במונקו בדרג הקונסולרי באמצעות קונסוליה רשמית שהיא מחזיקה במרסיי הסמוכה.

== קישורים חיצוניים ==
* [https://www.eda.admin.ch/eda/en/home/laender-reise-information/monaco/schweiz-monaco.html Bilateral relations Switzerland–Monaco], באתר משרד החוץ השווייצרי

== הערות שוליים ==
נבחרת רוסיה בכדורגל חופים לנשים

נבחרת רוסיה בכדורגל חופים לנשים (ברוסית: Женская сборная России по пляжному футболу) היא הנבחרת הלאומית של רוסיה בכדורגל חופים לנשים, המנוהלת על ידי התאחדות כדורגל חופים ומשתייכת לאופ"א. הוקמה בשנת 2018.

רוסיה העפילה לשני גביעי אירופה וזכתה בשני הטורנירים בהם השתתפה.

==דירוג==
{| class="wikitable" style="font-size:88%"
|- align=center
|colspan=4|נכון ליוני 2019
|-
!דירוג||שינוי||width=120|נבחרת||נקודות
|- 
|align="center"|1 || align=center| 2 || || align=right|743
|- 
|align="center"|2 || align=center| || || align=right|687
|- 
|align="center"|3 || align=center| 2 || || align=right|662
|- 
|align="center"|4 || align=center| || || align=right|445
|- 
|align="center"|5 || align=center| 1 || || align=right|343
|- 
|align="center"|6 || align=center| 1 || || align=right|283
|- 
|align="center"|7 || align=center| || || align=right|113
|- 
|align="center"|8 || align=center| || || align=right|90
|-
!colspan=4|[https://web.archive.org/web/20190823162754/https://beachsoccer.com/ranking/european-ranking-women דירוג מלא]
|-align=center
|colspan=4|<small>*שינוי מאז דצמבר 2018</small>
|}

==סטטיסטיקה==
===גביע אירופה בכדורגל חופים לנשים===
{| class="wikitable" style="text-align: center;" 
|-
!שנה
!שלב
!תוצאה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!יחס שערים
|- style="background:gold;"
| 2018 || גמר || זכייה || 3 || 3 || 0 || 0 || 16 || 8 || +8
|- style="background:gold;"
| 2019 || גמר || זכייה || 3 || 3 || 0|| 0 || 13 || 5 || +8
|-
!סך הכל||2 תארים||2/4||6||6||0||0||29||13||+16 
|}
===הליגה האירופית בכדורגל חופים לנשים===
{| class="wikitable" style="text-align: center;" 
|-
!שנה
!שלב
!תוצאה
!width=20|משחקים
!width=20|ניצחונות
!width=20|תיקו
!width=20|הפסדים
!width=20|שערי זכות
!width=20|שערי חובה
!יחס שערים
|- style="background:gold;"
| 2021 || גמר || זכייה || 4 || 4 || 0 || 0 || 24 || 8 || +16
|}

==ראו גם==
*נבחרת רוסיה בכדורגל חופים

רוסיה
קטגוריה:רוסיה: כדורגל חופים
קטגוריה:נבחרות רוסיה
יחסי אזרבייג'ן–מונקו

[[נשיא אזרבייג'ן אילהם אלייב (מימין) נפגש עם אלבר השני, נסיך מונקו, בעת ביקורו באזרבייג'ן, 2014]]
יחסי אזרבייג'ן–מונקו הם היחסים הדיפלומטיים הרשמיים שבין הרפובליקה של אזרבייג'ן לבין נסיכות מונקו.

== אשרה ==
אזרחים מונגאסקים שנוסעים לאזרבייג'ן זקוקים לאשרת כניסה על מנת לעבור בביקורת הגבולות. אזרחים אזרים שנוסעים למונקו זקוקים לאשרה על מנת להיכנס לצרפת דרכה הכניסה למונקו המובלעת בשטחה.

== נציגויות דיפלומטיות ==
* אזרבייג'ן אינה מיוצגת במונקו, הן בדרג השגרירות והן בדרג הקונסולרי. אזרבייג'ן מחזיקה שגרירות בפריז, בירת צרפת הסמוכה, המואמנת גם על מונקו.
* מונקו אינה מיוצגת באזרבייג'ן, הן בדרג השגרירות והן בדרג הקונסולרי.

==קישורים חיצוניים==

== הערות שוליים ==
קאדילק CT5

קאדילק CT5 (באנגלית: Cadillac CT5) היא מכונית סלון בגודל בינוני (Mid size Executive car) מתוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר מיוצרת משנת 2019 (כמודל 2020)..

ה-CT5 הגיעה לישראל ב-14 ביוני 2022<ref></ref>

==קאדילק CT5==
 
* "קאדילק CT5" הוצגה לראשונה בתערוכת הרכב הבינלאומית של ניו יורק בשנת 2019.
* דגם הפאר "קאדילק CT5" בגרסת "CT5-V" הוצג ב-30 במאי 2019 (כמודל 2020).
* עיצוב דגם "קאדילק CT5" נלקח מדגם מכונית הקונספט קאדילק אסקאלה שהוצגה בשנת 2016.
* 4 דלתות.
* 5 נוסעים.
* מנוע קדמי.
* מנוע בנזין.
* סוגי הנעות: הנעה אחורית 4x2, הנעה כפולה 4x4.
* קבולת מכל דלק - 66 ליטר.

===דגמים===

* "2.0T".
* "3.0TT".
* "CT5-V".

===רמות גימור===
* "Premium".
* "Premium Luxury".
* "Sport".

==תמונות==
<gallery mode="packed" heights="150">
קובץ:Cadillac CT5.jpg | "קאדילק CT5" 
קובץ:2019 Cadillac CT5 350T rear NYIAS 2019.jpg | "קאדילק CT5" 
</gallery>

==ראו גם==
* קאדילק
* קאדילק CT4
* קאדילק STS

==קישורים חיצוניים==
* 

* 
* 

==הערות שוליים==

קטגוריה:מכוניות סלון
CT5
קטגוריה:דגמי מכוניות שהושקו ב-2019
קטגוריה:מכוניות אמריקאיות
יחסי מונקו–סין

יחסי מונקו–סין הם היחסים הדיפלומטיים שבין נסיכות מונקו לבין הרפובליקה העממית של סין.

== היסטוריה ==
בשנת 2013 היחסים בין הרפובליקה העממית של סין לבין מונקו החלו להתפתח לאחר נתק מלבד יחסים דיפלומטיים פורמליים. ב-27 בספטמבר באותה השנה השתתפו פוליטיקאים מונגאסקים במסיבה שנערכה לכבוד יום עצמאותה ה-64 של הרפובליקה העממית של סין.

היחסים הכלכליים בין שתי המדינות הם מפותחים מאוד כאשר הרפובליקה העממית של סין היא הייצואנית הרביעית בגודלה בעולם למונקו אחרי צרפת, איטליה וגרמניה. הבלט המונגאסקי שיושב במונטה קרלו הופיע עם "רומיאו ויוליה" ברפובליקה העממית של סין.

על פי משרד החוץ הסיני שתי המדינות מנהלות גם שיתוף פעולה בארגונים בינלאומיים ומונקו תומכת בסין במגוון הצבעות, החשובה שבהן היא ההצטרפות הסינית לוועדה נגד עינויים בה מונקו תמכה.

== נציגויות דיפלומטיות ==
* מונקו אינה מיוצגת בסין בדרג השגרירות. מונקו מיוצגת בסין בדרג הקונסולרי באמצעות שלוש קונסוליות שהיא מחזיקה בערים בייג'ינג, הונג קונג ושאנגחאי.
* סין אינה מיוצגת במונקו, הן בדרג השגרירות והן בדרג הקונסולרי. סין מחזיקה שגרירות בפריז, בירת צרפת הסמוכה שהואמנה גם על מונקו.

== קישורים חיצוניים ==
* [https://www.fmprc.gov.cn/mfa_eng/wjb_663304/zzjg_663340/xos_664404/gjlb_664408/3336_664670/ China and Monaco], באתר משרד החוץ הסיני

== הערות שוליים ==
סניאסניין ח'אן

סניאסניין ח'אן (בהינדית: সানিয়াসনাইন খান; נולד ב-10 בדצמבר 1959) הוא מנחה טלוויזיה הודי, וכותב ספרי ילדים, אשר כתב מעל 100 ספרי ילדים בנושא האסלאם.

סניאסניין הוא בנו של המורה הרוחני ההודי, וחידודין ח'אן. נולד באוטר פרדש שבהודו בשנת 1959, ובשנת 1967 עבר לדלהי ביחד עם אביו.

חלק מספריו תורגמו לצרפתית, גרמנית, טורקית, דנית, הולנדית, פולנית, שוודית, בוסנית, נורווגית, רוסית, אוזבקית, ערבית, מלאית, בנגלית ואורדו. הוא גם יצר משחקי לוח לילדים בנושאים אסלאמיים. הוא נאמן של המרכז לשלום ורוחניות (CPS International) - ארגון ללא כוונת רווח, לא פוליטי, הפועל למען שלום ורוחניות. הוא כותב מאמרים על האסלאם ועל רוחניות לעיתונים באנגלית. הוא מנחה תוכנית טלוויזיה שבועית שנקראת "אסלאם לילדים". הוא נכלל ברשימת "500 המוסלמים המשפיעים ביותר" של אוניברסיטת ג'ורג'טאון.

== כתביו ==
סניאסניין ח'אן כתב מעלב 100 ספרי ילדים, וביניהם ניתן למצוא את הספרים שלהלן:
* Tell Me About the Prophet Muhammad ("ספרו לי על הנביא מוחמד")
* Tell Me About Hajj ("ספרו לי על החג')
* Tell Me About the Prophet Musa ("ספרו לי על הנביא משה")
* Tell Me About the Prophet Yusuf ("ספרו לי על הנביא יוסף")
* Goodnight Stories from the Quran ("סיפורי לילה טוב מהקוראן")
* Goodnight Stories from the Life of the Prophet Muhammad
* Goodword Book of Quran People for Kids
* Just for Kids Quran Stories ("סיפורים מהקוראן לילדים בלבד")
* Quran Stories for Kids ("סיפורים מהקוראן לילדים")
* The Greatest Stories from the Quran
* More Quran Stories for Kids ("עוד סיפורים מהקוראן לילדים")
* Quran and Seerah Stories
* Quran Stories for Little Hearts series

== הערות שוליים ==

קטגוריה:סופרים הודים
קטגוריה:סופרים הודים כותבי אנגלית
קטגוריה:מוסלמים
קטגוריה:ילידי 1959
יחסי אנדורה–מונקו

יחסי אנדורה–מונקו הם היחסים הדיפלומטיים הרשמיים שבין נסיכות אנדורה לבין נסיכות מונקו.

== היסטוריה ==
היחסים בין אנדורה למונקו כוננו ב-7 ביולי 2006.

שתי המדינות הן מדינות קטנות (מיקרו-מדינות), עשירות ומפותחות באירופה ושתיהן חברות בציר לא רשמי המונה את: ליכטנשטיין, מונקו, אנדורה, סן מרינו ואף לוקסמבורג כשלא מדובר בעניינים הקשורים לאיחוד האירופי. המדינות מרבות לשתף פעולה בענייני קבלה לאיחוד האירופי והמשך היותן חלק מהגוש האירופאי. במסגרת אותו הציר נערכה פגישה משולשת בין אנדורה, מונקו וסן מרינו ב-18 במרץ בשנת 2017 ברובע מונטה קרלו שבמונקו כדי לשוחח על ענייני האיחוד האירופי.

שלוש המדינות סיכמו על הכנות להצטרפות משותפת לאיחוד האירופי ועל תמיכה אחת בשנייה לכל אורך התהליך.

== נציגויות דיפלומטיות ==
* אנדורה אינה מיוצגת במונקו, הן בדרג השגרירות והן בדרג הקונסולרי. אנדורה מחזיקה מטה באנדורה לה ולה המיועד ליחסים עם מונקו.
* מונקו אינה מיוצגת באנדורה, הן בדרג השגרירות והן בדרג הקונסולרי. מונקו מחזיקה שגרירות בפריז, בירת צרפת, הסמוכה לאנדורה וגם למונקו, שאמונה גם על היחסים עם אנדורה.

== הערות שוליים ==
אנאבל (בובה)

בובת ראגדי אן הדומה לזו המקורית של אנאבל.
אנאבל (באנגלית: Annabelle) היא בובת סמרטוטים, ששוכנה במוזיאון פרטי של זוג החוקרים אד ולוריין וורן לאחר שדווחה כרדופת רוחות.

בהמשך, הבובה היוותה השראה ובסיס ליצירת בובה בדיונית רדופת רוחות באותו השם המופיעה ביקום הקולנועי של לזמן את הרוע.

==רקע==
אנאבל היא בובת ראגדי אן שדווחה כרדופת רוחות. על פי חוקרי הפראנורמה והדמונולוגים אד ולוריין וורן, הבובה ניתנה לראשונה לסטודנטית לסיעוד בשנת 1968, והשניים העידו שהבובה התנהגה בצורה מוזרה, ושנאמר לסטודנטית שהבובה מאכלסת את רוחה של ילדה מתה בשם אנאבל. הזוג וורן העיד כי הסטודנטית ושותפתה לחדר ניסו לקבל ולטפח את הבובה בעלת הרוח, אך עם זאת, דווח על התנהגות זדונית ומפחידה מצדה של הבובה. הזוג העיד כי בשלב זה הסטודנטית וחברתה יצרו עימם קשר, ושהם העבירו את הבובה למוזיאון שלהם לאחר שהכריז עליה כ"אחוזת שטניות". כיום, הבובה שמורה בתיבת זכוכית במוזיאון הנסתר של הזוג וורן במונרו, קונטיקט. הבובה הוזכרה בביוגרפיה שנכתבה על אד ולוריין וורן בשנת 2002, The Demonologist.

פרופסור ג'וזף לייקוק, פרופסור לענייני דתות באוניברסיטת טקסס, אומר שרוב הספקנים דחו את המוזיאון של הזוג וורן כ"מדף לליל כל הקדושים, בובות וצעצועים, וספרים שאפשר לקנות בכל חנות ספרים". לייקוק כינה את האגדה על אנאבל "מקרה מעניין ביחסים בין תרבות הפופ לפולקלור הפראנורמלי", והביע ספקולציה שסביר כי תופעת הבובה הדמונית זכתה לפופולריזציה באמצעות סרטים כמו "משחק ילדים", "בובתי דולי היקרה", ואפילו הסרט "לזמן את הרוע" עצמו, שהושפעו מהאגדות המוקדמות סביב דמותו של רוברט, וכמו כן מפרק מסדרת הטלוויזיה "אזור הדמדומים" שנקרא "Living Doll" (שבו דמותה של האמא נקראה אנאבל), ששודר חמש שנים לפני סיפורם של הזוג וורן. לייקוק טוען כי "הרעיון של בובות אחוזות שטניות מאפשר לדמונולוגים המודרניים למצוא רוע על טבעי במקומות הבנאליים והמקומיים ביותר".

בהתייחסה לפרסום למוזיאון הנסתר של הזוג וורן במקביל להפצת הסרט "לזמן את הרוע", הסופרת שרון א. היל כתבה כי רבים מן המיתוסים והאגדות המקיפים את הזוג וורן "תועדו כביכול על ידי עצמם" ושייתכן שאנשים רבים מתקשים "להפריד בין הזוג וורן לבין דמויותיהם ההוליוודיות". היל ביקרה את הסנסציה העיתונאית סביב המוזיאון הנסתר של הזוג וורן ובובת אנאבל שבמרכזה, ואמרה: "כמו אד וורן במציאות, גם אנאבל במציאות היא הרבה פחות מרשימה". גם על הטענות העל-טבעיות שתועדו סביב אנאבל על ידי אד וורן, היל אמרה: "אין לנו דבר מלבד המילה של אד, וגם על ההיסטוריה ועל מקורות החפצים במוזיאון".

==הופעות בסרטים==
האגדה סביב דמותה של אנאבל שימשה השראה לסצנת הפתיחה של הסרט "לזמן את הרוע" (2013), שם היא מתוארת כבובת פורצלן מרושעת, שחוקה ומיושנת, וכמו גם היוותה השראה לטרילוגיית סרטי ספין אוף בכיכובה: "אנאבל" (2014), "אנאבל: הבריאה" (2017), ו"אנאבל חוזרת הביתה" (2019). הבובה גם הופיעה בקצרה בסרטים "לזמן את הרוע 2" (2016), "אקוומן" (2018), "קללת לה יורונה" (2019) ו"שהאזאם" (2019).<ref></ref>

==הערות שוליים==

קטגוריה:אגדות אורבניות
קטגוריה:בובות
קטגוריה:היקום הקולנועי של לזמן את הרוע
פרס באומגרטן

פרס באומגרטן (בהונגרית: Baumgarten-díj) היה פרס ספרותי בהונגריה, שהקים פרנץ פרדיננד באומגרטן, סופר, מבקר ספרות הונגרי-יהודי שכתב בגרמנית. הפרס היה הפרס הספרותי החשוב בהונגריה בין שתי מלחמות העולם וחולק על ידי קרן באומגרטן.

== תולדות הפרס ==
המייסד החליט בצוואתו מ-17 באוקטובר 1923, כי בחלק מעושרו תוקם קרן שתעניק סיוע בצורת מענק שנתי, גמול או סיוע לסופרים הונגרים שהם "חסרי דעות קדומות דתיות, גזעיות וחברתיות ומשרתים בכתיבתם רק מטרות אידיאליות נעלות ולכן זקוקים לתמיכה חומרית". כאשר מת מייסד הקרן בשנת 1927 ערערה המשפחה על הצוואה, ואילו סופרים גרמנים והונגרים מחו נגד כוונת המשפחה. מסיבה זו, נכנסה הצוואה לתוקף רק באפריל 1928. חבר הנאמנים של קרן באומגרטן החליט אז על הענקת הפרסים. הפרסים הראשונים הוענקו בשנת 1929.

הפרס האחרון חולק בשנת 1949. עד אז, למעט בשנת 1945, חולקו הפרסים מדי שנה ב-18 בינואר במטה הקרן. הפרסים השנתיים היו בסכומים שבין 3,000 ל-8,000 פנגו הונגרי. במהלך קיומהו, העניקה קרן באומגרטן 126 מענקים ופרסים. לאחר מותו ב-9 באוגוסט 1950 של אלדאר שופלין, אחד ממנהלי הקרן, בוטלה כליל פעילות הקרן. לאחר פירוקה הוחלף הפרס בפרס אטילה יוז'ף שהוקם על ידי ממשלת הונגריה. לאחר חילופי השלטון בשנת 1990, ניסה ארתור באומגרטן, מצאצאי פרנץ באומגרטן, להחיות את הפרס אך מאמציו לא צלחו.

== ביקורות בקשר לפרס ==
כנגד הקרן, חברי חבר הנאמנים, וגם המייסד עצמו הועלו ביקורות רבות. אחת ההאשמות הייתה שחבר הנאמנים רצה לתמוך רק בסופרים ומשוררים ליברליים.

== קישורים חיצוניים ==

* תעודת ייסוד הפרס [https://web.archive.org/web/20050511024932/http://archivum.iti.mta.hu/kutatasieredmenyek/Baumgartenvalt2.htm A Baumgarten Alapítvány Alapító Oklevele, web.archive.org]
* פסיפס מההיסטוריה של קרן באומגרטן [http://beszelo.c3.hu/03/04/29muranyi.htm Mozaikok a Baumgarten Alapítvány történetéből, beszelo.c3.hu]
* הצעת תרומה לחידוש פרס באומגרטן (מאמר) [https://fidelio.hu/konyv/kukorelly-endre-egymillio-forintot-ajanlott-fel-a-baumgarten-dij-visszaallitasara-143719.html Kukorelly Endre egymillió forintot ajánlott fel a Baumgarten-díj visszaállítására, fidelio.hu]

== הערות שוליים ==

באומגרטן
באומגרטן
נחל צופר

נחל צופר הוא נחל אכזב הנמצא בערבה התיכונה.

הנחל מתחיל ליד הר נשפה, בתחומי שמורת נחל עשוש, זורם בכיוון מזרח, ומתמזג עם נחל עשוש צמוד ליישוב צוקים, מצפון לו. לאחר המיזוג, נקרא הנחל המאוחד נחל עשוש, ולאחר כ-2 ק"מ נשפך לנחל הערבה הזורם צפונה. בקרבת נקודת ההתמזגות, כ-3 ק"מ בכיוון צפון-מערב (בתוך יובל של נחל עשוש) נמצא גב צופר, לרגלי מפל יבש בגובה 25 מטר בערך. בראש המפל יש גב נוסף, קטן יותר. במהלך שיטפונות בנחל מתמלאים הגבים, והגב התחתון שומר על מימיו למשך חודש עד חודשיים. הגב העליון מתייבש מוקדם יותר. שביל ישראל עובר גם הוא בתחומי שמורת הטבע עשוש, והולך כ-1 ק"מ על תוואי נחל צופר.<ref></ref>

==הערות שוליים==

צופר
קטגוריה:שביל ישראל
לימנאביס

לימנאביס (שם מדעי: Limenavis; מילולית: "עוף גבולי") הוא סוג נכחד של עוף קדום, שחי בסוף הקרטיקון עליון לפני כ-70 מיליון שנה לפני זמננו והשתייך לעופות הקמאים המפותחים ביותר (מהקבוצה אורניתורה). לעומת יתר העופות הקרטיקוניים הידועים שחיו באותו הזמן, הלימנאביס היה ככל הנראה קרוב יותר לעופות המודרניים בני זמננו. 

הלימנאביס התגלה בחפירות ארכאולוגיות, בשנת 2001, בחנרל רוקה שבארגנטינה. מאובניו של הלימנאביס כוללים עצמות כנף, עצמות שבורות לא ברורות, ושרידים נוספים. בשנים שלאחר מכן, מצאו ראייה נוספת המקשרת בין הלימנאביס לאיכתיאורניס (עוף בעל שיניים), אך במקביל נמצאה ראיה נוספת לכך כי הוא אינו משתייך לקבוצה עופות בתראים.

נכון ב-2013, בוצעה בדיקה נוספת שבה הצליחו למצוא ראיות לקשר כלשהו המתקיים בין הלימנאביס לאיכתיאורניס.

==קישורים חיצוניים==

* [http://digitallibrary.amnh.org/bitstream/handle/2246/2940//v2/dspace/ingest/pdfSource/nov/N3323.pdf?sequence=1&isAllowed=y תיאור לימנאביס]

קטגוריה:בעלי חיים שתוארו ב-2001
קטגוריה:טקסונים שתוארו בידי לואיס מ. צ'יאפה
קטגוריה:עופות שחיו בקרטיקון עליון
קטגוריה:עופות קמאים
קטגוריה:ארגנטינה: מאובנים
קטגוריה:בעלי חיים שחיו בקרטיקון עליון באמריקה הדרומית
גווילין נשרפין ואותיות פורחות

גווילין נשרפין ואותיות פורחות הוא ספר הגות בנושא השואה והדת, שערך זוהר מאור על בסיס כתביו של הרב שמואל זנוויל כהנא שרוכזו במאות פנקסים ("פנקסי ההר") אותם כתב כהנא בשנות ה-50 וה-60.

הספר יצא לאור בשנת 2018 בהוצאת אוניברסיטת בר-אילן.

==תוכן הספר וסגנונו==
הספר עוסק באמונה ותאולוגיה לאור השואה, והוא מורכב משבעה חלקים:
#רעיונות טמירים ומוזרים, הרהורים על השואה
#ההנהגה הרבנית בשואה
#דברי תורה בצל השואה
#השואה והעקדה
#אגדות השואה
#ילדים בשואה
#הר ציון והנצחת השואה

בפרק הראשון משורטטת מחשבה יהודית בעקבות השואה, אשר מבוססת על השקפותיו של כהנא בשילוב עם מחשבות ניצולים נוספים, מהם שאמונתם התחדדה ומהם שחוו כפירה בעקבות השואה. באופן שאינו מקובל בספרות הרבנית שבעקבות השואה, כהנא נמנע מלצנזר ביטויים קשים כלפי האלוהים שהשמיעו באוזניו ניצולים מהשואה.

הפרק החמישי - "אגדות השואה", מורכב מסיפורים קצרים המבוססים על רקע אמיתי, אך אינם צמודים לעובדות ולעיתים מהווים הרכבה של חלקי עובדות מסיפורים שונים שהפכו לאגדה אחת. סיפור אחד, שברקע לו עמדה עדות אמיתית, מתאר סיטואציה שהתרחשה לכאורה בחנוכה באושוויץ, בה רב מפנה את תלמידו להביט בעשן המשרפות, ואומר לו . סיפור אחר מתאר חזן בגטו שבהיעדר סידור לא היה יכול לומר את נוסח התפילה וכתחליף הניף לעבר השמים את בנו היתום שקרא "אמא, אמא!"

הפרק האחרון עוסק בהנצחת השואה, תוך התמקדות במרתף השואה שהיה מפעל חייו של המחבר עצמו.

==קישורים חיצוניים==
*[http://www.biupress.co.il/website/index.asp?id=1063 סקירת הספר] באתר אוניברסיטת בר-אילן.
* 
* 

==הערות שוליים==

קטגוריה:הגות השואה
קטגוריה:ספרי עיון בנושא השואה
קטגוריה:ספרי מחשבת ישראל
קטגוריה:ספרים בעברית
קאדילק סדרה 65

דגם "קאדילק סדרה 65", שנת 1938
קאדילק סדרה 65 (באנגלית: Cadillac Series 65) היא מכונית סלון גדולה, מתוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1937–1938 בארצות הברית.

==תצורות "קאדילק סדרה 65==

* 4 דלתות - סלון.
* 4 דלתות - קבריולה.

=="קאדילק סדרה 65"==
* יוצרו 3,877 יחידות.
* 4 דלתות (דגם סדאן).
* 5 נוסעים (דגם סדאן, שנת 1937).
* 6 נוסעים (דגם סדאן, שנת 1938).
* דלתות אחוריות - "דלתות התאבדות" (ציר התנועה של פתיחת הדלת מנוגד לכיוון הנסיעה).
* מנוע קדמי.
* מנועי בנזין.
* מנוע קירור מים.
* סוג הנעה: הנעה אחורית.
* רדיו.
* בשנת 1938 "סדרה 65" ו"סדרה 75" שיתפו סגנון חזיתי חדש, עם סורג סלולרי אנכי מאסיבי.

===מחירים ומכירות===
* בשנת 1937 מחיר היחידה עמד על 1,945 דולר, יוצרו 2,401 יחידות.
* בשנת 1938 מחיר היחידה נע בין 2,600-2,285 דולר, יוצרו 1,476 יחידות.

==ראו גם==
* קאדילק
* קאדילק סדרה 60
* קאדילק סדרה 61

==קישורים חיצוניים==

* 
* 

==הערות שוליים==

קטגוריה:מכוניות סלון
קטגוריה:מכוניות קבריולה
סדרה 65
קטגוריה:דגמי מכוניות שהושקו ב-1937
קטגוריה:מכוניות אמריקאיות
ד'ו אלכפל

ד'וּ אלְ-כִּפְל (בערבית: ذُو ٱلْكِفْل) הוא אחד מנביאי האסלאם, אשר באופן מסורתי מזוהה על ידי תאולוגים עם יחזקאל, הנביא המקראי. על פי המסורת האסלאמית, הוא חי כ-75 שנים באזור שבו נמצאת כיום עיראק. המוסלמים מאמינים שאללה העניק לד'ו אל-כפל מעמד גבוה מאוד עוד בחייו. אמנם לא הרבה ידוע על ד'ו אל-כפל ממקורות היסטוריים אחרים, אך כל הפרשנים הקלאסיים של הקוראן מדברים עליו כעל נביא צדיק אשר היה דבק באל כל ימי חייו.

== בקוראן ==
ד'ו אלכפל מוזכר פעמיים בקוראן:
* .
* .

== זהותו ==
=== יחזקאל ===
חוקרים והיסטוריונים רבים מאמינים שד'ו-אלכפל הוא יחזקאל המקראי אשר נזכר בספרי התנ"ך.

=== אחרים ===
חרף העובדה שהוא מזוהה באופן מסורתי עם יחזקאל, ישנם תאולוגים והיסטוריונים אשר חולקים על הדעה הרווחת. חלק מזהים אותו כיהושע בן נון, אחרים מזהים אותו כעובדיה, ויש כאלו שאף מאמינים שהוא היה ישעיהו.

ישנן דעות נוספות, כמו הדעה של העדה האחמדית, אשר מאמינים כי ד'ו-אלכפל הוא גאוטמה הבודהה.

==קישורים חיצוניים==

== הערות שוליים ==

קטגוריה:נביאי האסלאם
קטגוריה:יחזקאל
טיליה הרולד

טיליה הרולד (באנגלית: Tilia Herold; נולדה ב-14 בספטמבר 1948) היא עיתונאית בריטית המתגוררת באוסטריה.

==ביוגרפיה==
הרולד נולדה בלונדון, בשנות השישים עבדה בבית ההוצאה לאור "Heinemann".

בשנות השישים עברה לאוסטריה בעקבות נישואיה לאזרח המדינה, שם החלה לעבוד בארגון הפיתוח התעשייתי של האומות המאוחדות .

ב-1979 עברה לעבוד ב-ORF, ארגון השידור האוסטרי, שם שימשה כראש תחנת הרדיו דוברת האנגלית "Blue Danube Radio". היא כיהנה בתפקיד זה עד שב-1995 התחנה התאחדה עם תחנת רדיו אחרת.

לאחר מכן עבדה בתחום של דיווח חדשות החוץ.

מ-1982 ועד 1990 מלבד 1985 ובין 1994–1995 הייתה מגישת תוצאות ההצבעה של אוסטריה באירוויזיון.

ב-1998 הייתה שותפה בכתיבת הספר "Easy does it - useful Proverbs and Phrases".

ב-2004 מונתה לנציבת שוויון ההזדמנויות של ORF.

היא אמא לבן.

==קישורים חיצוניים==
* [https://www.ots.at/presseaussendung/OTS_20040305_OTS0241/tilia-herold-ist-erste-gleichstellungsbeauftragte-des-orf כתבה] באתר ots

קטגוריה:עיתונאיות בריטיות
קטגוריה:עיתונאיות אוסטריות
קטגוריה:מהגרים לאוסטריה
קטגוריה:סגל ORF
קטגוריה:בריטיות שנולדו ב-1948
קטגוריה:בריטים שנולדו ב-1948
משפחה פלוס

משפחה פלוס הייתה תוכנית מגזין בענייני משפחה בהנחיית מיכל ינאי. התוכנית שודרה החל מינואר 2019 בערוץ 13.

== מבנה התוכנית ==
התוכנית עוסקת בכל מה שמעסיק הורים שהקימו משפחה טעונה על שאלות ותהיות ההורים, מה נכון ומה לא נכון, איך ראוי לגדל את ילדיהם, וגם מה עושים כשלא ממש יודעים מה לעשות.

== היסטוריה ==
לפני עליית התוכנית שודרה תוכנית שבועית בערוץ עשר בשם "משפחה שכזאת" שעסקה גם בענייני משפחה. את התוכנית הנחו מיכל ינאי ונתי קלוגר.

בעקבות מיזוג רשת וערוץ עשר הוחלט להחליף את התוכנית "משפחה שכזאת" ב"משפחה פלוס" כאשר אותה תנחה מיכל ינאי לבדה ותצולם באותם אולפנים.

התוכנית שודרה החל מינואר 2019 בערוץ 13.

== קישורים חיצוניים ==
* [https://m.facebook.com/pages/category/TV-Show/משפחה-פלוס-288184425180807/ משפחה פלוס], דף התוכנית בפייסבוק
* 

קטגוריה:רשת: תוכניות וסדרות
Sie werden euch in den Bann tun, רי"ב 44

Sie werden euch in den Bann tun (בעברית: הנה ינדו אתכם), רי"ב 44, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון שלאחר חג העלייה, 21 במאי 1724.

==היסטוריה==
קנטטה זו הייתה השבע עשרה שהלחין באך באותה שנה, לאחר שבשנה הקודמת הלחין עשרים וחמש קנטטות. הקנטטה הקודמת שהלחין היא רי"ב 37.

ב-1860 הוציאה לאור חברת באך את הקנטטה לראשונה, בכרך 10 של פרסומיה.

==מילים ומוזיקה==
סדר הקריאה לאותו יום כולל פסוקים מאיגרת פטרוס הראשונה העוסקים בערבות ההדדית בין המאמינים ופסוקים מהבשורה על-פי יוחנן בהם מתאר ישו לתלמידיו את אשר יקרה לאחר מותו, ובין השאר שהם יירדפו בגלל אמונתם. לברית הקנטטה נכתבה על ידי מחבר לא ידוע והיא עוסקת בעיקר בדבקות הנוצרים באמונתם גם בזמן הרדיפה על ידי אויבי האמונה והאנטיכריסט. 

הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, ובתזמור של שני אבובים, שני כינורות, ויולה ובאסו קונטינואו. לקנטטה שבעה פרקים:
# אריה לטנור ולבס: Sie werden euch in den Bann tun (הנה ינדו אתכם)
# מקהלה: Es kömmt aber die Zeit (ואף תבוא השעה שכל ההורג אתכם)
# אריה לאלט: Christen müssen auf der Erden (נוצרים על הארץ)
# כורל לטנור: Ach Gott, wie manches Herzeleid (אה אלהים, אילו מכאובים עזים)
# רצ'יטטיב לבס: Es sucht der Antichrist (האנטיכריסט מחפש)
# אריה לסופרן: Es ist und bleibt der Christen Trost (זו היא, אף תישאר, נחמתם של הנוצרים)
# כורל: So sei nun, Seele, deine (לכן, נשמה, היי נאמנה לעצמך)

==הקלטות==
היצירה הוקלטה במלואה 16 פעמים בהקלטות מסחריות. בין המנצחים שביצעו את ההקלטות ניתן לציין את הלמוט רילינג (ב-1979), טון קופמן (ב-1998) וג'ון אליוט גרדינר (ב-2000).

==קישורים חיצוניים==
* [http://www.bach-cantatas.com/BWV44.htm פרטי הקנטטה באתר קנטטות באך]
* [http://www.bach-cantatas.com/Texts/BWV44-Heb1.htm טקסט הקנטטה באתר קנטטות באך (בתרגום לעברית)]

==הערות שוליים==

קטגוריה:קנטטות מאת יוהאן סבסטיאן באך
מסכת גרים

מסכת גרים היא חיבור הנמנה עם המסכתות הקטנות. המסכת מכילה ארבעה פרקים העוסקים בדיני גירות וגרים בנושאים שונים, כגון דרכי הגיור וכדומה.

== אזכורים בתלמוד ובראשונים ==
מסכת גרים לא נזכרה כלל בתלמוד ובראשונים. ונזכרה לראשונה בפירוש מגדל עוז על הרמב"ם בפרק יג ופרק יד.

אמנם יש שכתבו שמסכת זו נרמזה כבר במדרש רבה על הפסוק בקהלת :

== פרקי המסכת ==
כאמור במסכת גרים ארבעה פרקים שעוסקים בעניינים שונים בנושאי גרים:

#פרק ראשון - קבלת הגרים וטבילתם
#פרק שני - מילת הגר
#פרק שלישי - דיני גר תושב, ודיני יורשת הגר
#פרק רביעי - חביבות הגרים ויחס ישראל לגרים

== מהדורות ופירושים ==
מסכת גרים נדפסה במספר נוסחאות שונות, לראשונה הודפסה על ידי החיד"א בסוף ספרו שמחת הרגל (חלק ב'), בשנת תקמ"ז בליוורנו וכך כתב שם: 
לאחר מכן מצא החיד"א כתב יד מתוקן יותר והדפיס אף אותו בספרו 'מראית העין' בשם 'נוסחא חדתא' = נוסח חדש.

בשנת תרי"ט נדפסה המסכת ביחד עם שבע מסכתות קטנות כחלק ממהדורת הש"ס בדפוס זיטומיר, הדפסה זו נעשתה כמעט ללא שינויים. לאחר מכן בשנת תר"מ נדפסה המסכת בדפוס וילנא בתוספת מראה מקומות והערות נוספות.
== לקריאה נוספת ==

מסכת גרים
* 
* , (נוסח אחר)
* 
* 
*

פירושים
* [http://beta.hebrewbooks.org/reader/reader.aspx?sfid=49838#p=1&fitMode=fitwidth&hlts=&ocr= פירוש על מסכת גרים 'אמת וצדק'] מאת רבי חיים קניבסקי.

== הערות שוליים ==

גרים
השנים (סדרת טלוויזיה)

השנים (באנגלית: Years and Years) היא סדרת דרמה בהפקה משותפת של ה-BBC ו-HBO. שידור הסדרה בערוץ BBC One החל ב-14 במאי 2019, וב-HBO ב-24 ביוני 2019.

יוצר הסדרה והתסריטאי הוא ראסל טי דייוויס. אמה תומפסון מככבת בדמות ויוויאן רוק, אשת עסקים ידוענית חריפה וישירה, הופכת לפוליטיקאית שדיעותיה השנויות במחלוקת מפלגות את האומה. לצדה מככבים רורי קיניר, ראסל טובי, ג'סיקה היינס, רות מאדלי ואן ריד כבני משפחת ליונס.

==תקציר עלילה==
הסדרה בת ששת החלקים עוקבת אחר משפחת ליונס הבריטית ממנצ'סטר. דניאל מתחתן עם בן זוגו ראלף, סטיבן וסלסט דואגים לילדים שלהם, רוזי מחפשת בן זוג חדש, ואדית עסוקה בפעילות הומניטרית כלשהי. המפקחת על הכל היא הסבתא מיוריאל. כל חייהם מתכנסים לקראת לילה אחד ב-2019, ואז הסיפור ממשיך אל העתיד, ועוקב אחר חייהם ואהבותיהם של בני משפחת ליונס במשך 15 שנה, בעוד בריטניה נעה בין סערות פוליטיות, כלכליות וטכנולוגיה מתקדמת.

==צוות השחקנים==
* אמה תומפסון – ויוויאן רוק חברת פרלמנט, אשת עסקים כריזמטית ושנויה במחלוקת שהופכת לפוליטיקאית.
* רורי קיניר – סטיבן ליונס, יועץ כלכלי שחי בלונדון עם אשתו, סלסט, ושתי בנותיהם, בתאני ורובי. הוא האח הבכור של דניאל, אדית ורוזי
* ט'ניה מילר – סלסט ביזמה-ליונס, מנהלת חשבונות ואשתו של סטיבן
* ראסל טובי – דניאל ליונס, עובד במועצה כמנהל דיור במנצ'סטר. אחיהם של רוזי, סטיב ואדית.
* ג'סיקה היינס – אדית ליונס, פעילה פוליטית, ואחותם של סטיבן, דניאל ורוזי
* רות מאדלי – רוזי ליונס, האחות הצעירה במשפחת ליונס. היא סובלת ממום ספינה ביפידה. היא אם חד הורית, יש לה שני בנים, לי ולינקולן ועובדת בקפיטריה של בית ספר.
* אן ריד – מיוריאל דיקון, הסבתא של האחים למשפחת ליונס
* דינו פצ'ר – ראלף קוזינס, בעלו לשעבר של דניאל. הוא מורה בבית ספר יסודי
* לידיה וסט – בתאני ביזמה-ליונס, בתם הבכורה של סטיבן וסלסט
* ג'ייד אליין – רובי ביזמה-ליונס, בתם הצעירה של סטיבן וסלסט
* מקסים בלדרי – ויקטור גוראיה, פליט מאוקראינה, שמנהל מערכת יחסים עם דניאל

==הפקה==
ביוני 2018 הכריז ה-BBC שראסל טי דייוויס יכתוב את הסדרה "השנים" שתוארה כ"דרמה אפית העוקבת אחרי משפחה בתקופה של 15 שנה באווירה לא יציבה של שינויים פוליטיים וכלכליים ושל התפתחות טכנולוגית." דייוויס ציין שהוא התכוון לכתוב דרמה כזו כבר כמעט שני עשורים.

באוקטובר 2018 פורסם שאמה תומפסון לוהקה לתפקיד ויוויאן רוק, לצדם של רורי קיניר, ט'ניה מילר, ראסל טובי, ג'סיקה היינס, לידיה וסט, רות מאדלי ואן ריד. את הליהוק עשה אנדי פריור. עוד פורסם שסיימון סלאן ג'ונס יהיה הבמאי.

צילומי הסדרה החלו במנצ'סטר באוקטובר 2018. אתרי הצילומים כללו את טראפורד פארק כמחנה הפליטים, ואת Altcar Training Camp בליברפול כאתר "לפנים" (Erstwhile).

==שידור==
הסדרה שודרה בערוץ BBC One בממלכה המאוחדת, בערוץ BBC First בהולנד ובבלגיה, ב-HBO בארצות הברית, מקסיקו, פולין וספרד ובערוץ Canal+ בצרפת.

בישראל שודרה הסדרה בערוץ yesEDGE של yes הטלוויזיה בלוויין.

==קישורים חיצוניים==

* [https://www.bbc.co.uk/programmes/m000539g "השנים"] באתר BBC Programmes
* 
* 
* 

==הערות שוליים==

קטגוריה:BBC: תוכניות וסדרות
קטגוריה:HBO: סדרות
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2010
Bagh nakh

הBagh nakh מעוצב כך שישתלב מעל פרקי היד או מוסתר מתחת כף היד.
Bagh nakh (במראטהית: वाघनख או वाघनख्या, בבנגלית: বাঘনখ, בהינדית: बाघ नख, באורדו: باگھ نکھ, בתרגום חופשי: טְפרי הנמר) הוא סוג של נשק קר דמוי טְפרים, העשוי ממתכת, שמקורו בתת-היבשת ההודית. 

כלי הנשק מעוצב כך שישתלב מעל פרקי היד או מוסתר מתחת כף היד. הוא מורכב מארבעה או חמישה להבים מעוקלים המחוברים למוט המעוקל בשני צדדיו, ה-Bagh nakh נועד לחתוך דרך העור והשרירים. מקובל שהוא נוצר בהשראת הטפרים של חתולים גדולים.

==ראו גם==
* אגרופן

==קישורים חיצוניים==

קטגוריה:נשק קר
הוראס ליווריכט

הוראס ליווריכט (באנגלית: Horace Brisbin Liveright; "LIVE-right" על בסיס שם משפחה גרמני Liebrecht, 10 בדצמבר 1884 – 24 בספטמבר 1933) היה מו"ל ומפיק אמריקאי ממוצא יהודי.

==ביוגרפיה==

הוראס ליווריכט נולד בשנת 1884 בעיירה בפנסילבניה למשפחה יהודית. הוא התחתן עם ליסיל אלזס, בת של איש עסקים שבבעלותו היה בית החרושת לנייר.

בשנת 1917 הוא יסד הוצאה לאור Modern Library ביחד עם שותפו אלברט בוני. הם התמחו בהוצאה לאור של ספרים לא יקרים של סופרים מאירופה ומארצות הברית. בין היתר הם פרסמו ספרים של ת"ס אליוט, תאודור דרייזר, ברטראנד ראסל וסופרים נוספים. הוראס ליווריכט היה בדעה שניתן למכור ספרים בשיטות דמות למכירת מוצרים אחרים. בשנת 1929 הוא פרסם גרסה אנגלית של רומן מאת רודיון מרקוביץ' וכל הספרים נמכרו תוך מספר חודשים. הוצאה לאור הוציאה את הספרים הראשונים של ארנסט המינגוויי.

למרות הצלחה מסחרית, היחסים בין השותפים הדרדרו. בסופו של דבר הוחלט על פירוק השותפות. קביעת זהות הבעל העסק העתידי בוצע בעזרת הטלת מטבע.

בשנת 1924 הוראס ליווריכט החליט להיכנס לעסקי תיאטרון. בחירת המחזות לא הייתה מוצלחת והוא נאלץ לכסות את ההפסדים בעזרת הוצאה לאור שבבעלותו. הדבר גרם לכך שלקראת שנת 1928 הוא איבד שליטה על העסק ובשנת 1930 הוצאה כללית מניהול הוצאה לאור שיסד.

לעומת זאת העסקים שלו בהפקת תיאטרון החלו להביא הכנסות. בשנת 1927 הצגה Dracula זכתה להצלחה והוא קיבל כ-2 מיליון דולר. למרות זאת, הוא לא הצליח לשלם תמלוגים לכותב ההצגה.

הוראס ליווריכט נפטר בשנת 1933 מדלקת ריאות.
==קישורים חיצוניים==
* Tom Dardis "Firebrand: The Life of Horace Liveright" (1995) ().
* [https://www.nndb.com/people/789/000113450/ קורות חיים]

קטגוריה:יהודים אמריקאים
קטגוריה:מו"לים אמריקאים
קטגוריה:אמריקאים שנולדו ב-1884
קטגוריה:אמריקאים שנפטרו ב-1933
היגר H5C

היגר H5C (באנגלית: Higer H5C, שם רשמי: Higer Bus Company Limited) הוא מיניוואן מתוצרת יצרנית הרכב הסינית Higer Bus אשר מיוצר משנת 2004 ועד היום.

==תצורות==
* 3 דלתות - מיניוואן.
* 4 דלתות - מיניוואן.
* 3 דלתות - מסחרית.
* 4 דלתות - מסחרית.
* 3 דלתות - מיניבוס - 14 נוסעים.
* 3 דלתות - מיניבוס - 17 נוסעים.

=="היגר H5C"==

* דגמי "היגר H5C" משווקים מאוגוסט 2004.
* מנוע קדמי.
* מנוע הנעה אחורית.
* קיבולת מכל דלק - 70 ליטר.
* מחיר היחידה נע בין 16,530 - 24,680 רנמינבי (שנת 2004, בסין).

== תמונות ==
<gallery mode="packed" heights="120">
קובץ:Higer H5C 001.jpg | "היגר H5C" 
קובץ:Higer H5C 002.jpg | "היגר H5C" 
קובץ:Higer H5C 2 China 2014-04-24.jpg | "היגר H5C" 
</gallery>

==קישורים חיצוניים==

==הערות שוליים==

קטגוריה:מיניבוסים
קטגוריה:מיניוואנים
קטגוריה:מכוניות מסחריות
קטגוריה:דגמי מכוניות שהושקו ב-2004
קטגוריה:כלי רכב המיוצרים בסין
יובל אשכנזי (כדורסלן)

יובל אשכנזי (נולד ב-19 בפברואר 1971) הוא כדורסלן עבר ישראלי ששיחק בעמדות הרכז והקלע. גובהו 1.91 מטרים.

==קריירה==
יובל אשכנזי שיחק במדי העולה החדשה לליגה הלאומית הראשונה הפועל גבעתיים בעונת עונת 1992/1993, ונבחר בתום העונה לתגלית העונה. בעונה זו הגיעה גבעתיים לגמר גביע המדינה בכדורסל, אך הפסידה להפועל תל אביב, כאשר אשכנזי קלע בגמר 14 נקודות.

אשכנזי שיחק בקבוצה בסך הכל שלוש עונות והוא מלך הסלים בתולדותיה, בתקופה בה שיחקה בליגה הראשונה.

בשנת 1995 עבר להפועל תל אביב ושיחק בשורותיה במשך עונה אחת. לאחר מכן הצטרף להפועל אילת ובמדיה שיחק שלוש עונות.

בסוף עונת עונת 1998/1999 נפצע אשכנזי בברכו, לא חזר לשחק ובשנת 2000 הודיע על פרישה.

==חיים פרטיים==
אשכנזי השתקע באילת גם לאחר עזיבתו את הקבוצה המקומית. גם כיום הוא מתגורר באילת ונשוי לאודליה. שני בניו ירדן ואור הם כדורסלני הפועל אילת בהווה.

==קישורים חיצוניים==
* [https://basket.co.il/player.asp?PlayerId=7353#player-career-stats פרופיל שחקן], באתר מינהלת ליגת העל בכדורסל
* [http://www.cadursela.co.il/Dictionary_Value.asp?id=24&Category=147&Dad=147 פרופיל שחקן], באתר כדורסלע

==הערות שוליים==

קטגוריה:כדורסלנים ישראלים
קטגוריה:כדורסלני הפועל תל אביב
קטגוריה:כדורסלני הפועל אילת
קטגוריה:אילת: אישים
קטגוריה:ישראלים שנולדו ב-1971
טימותי אוואני

טימותי דניס אוואני (באנגלית: Timothy Dennis Awany; נולד ב-6 באוגוסט 1996) הוא כדורגלן אוגנדי המשחק בעמדת הבלם במ.ס. אשדוד.

==קריירת מועדונים==
אוואני התחיל את הקריירה שלו בקמפלה סיטי קונסול מליגת העל האוגנדית.

ב-14 ביולי 2019 נרכש תמורת כ-300 אלף דולר וחתם במ.ס. אשדוד מליגת העל.

===קריירת נבחרת===
ב-10 ביולי 2016 אוואני ערך את הופעת הבכורה שלו בנבחרת אוגנדה בתיקו 1-1 עם .

אוואני השתתף עם נבחרתו בגביע אפריקה לאומות 2017, בו הודחה נבחרתו בשלב הבתים, ובגביע אפריקה לאומות 2019, בה הודחה נבחרתו בשלב שמינית הגמר.

==תארים==
===קבוצתיים===
; קמפלה סיטי
*ליגת העל האוגנדית: , , 
*הגביע האוגנדי: 

===אישיים===
* שחקן העונה באוגנדה: 2017/2018

==קישורים חיצוניים==

==הערות שוליים==

קטגוריה:כדורגלנים אוגנדים
קטגוריה:בלמי כדורגל אוגנדים
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:ספורטאים זרים בישראל
קטגוריה:כדורגלני נבחרת אוגנדה
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:אוגנדים שנולדו ב-1996
Middle Child

"Middle Child" (בעברית: "ילד אמצעי"; מעוצב: "MIDDLE CHILD") הוא סינגל שהוקלט על ידי הראפר האמריקאי ג'יי קול. השיר יצא לאור ב-23 בינואר 2019, דרך דרימוויל רקורדס, השיר נכתב על ידי ג'יי קול והופק על ידי טי-מינוס וג'יי קול. השיר מכיל דגימה מתוך השיר "Wake Up to Me", שנכתב על ידי פלדר והריס ובוצע על ידי פירסט צ'ויס.

== רקע ==
ב-20 בינואר 2019 קול מחק את כל התמונות בעמוד האינסטגרם שלו, יום לאחר מכן פרסם קול מספר פוסטים המכילים שורות מתוך השיר, מאוחר יותר, קול מחק את כל הפוסטים. באותו יום קול הודיע במדיה החברתית שהוא הולך להוציא את השיר בתאריך 23 בינואר 2019 והעלה את העטיפה אשר הציגה את כותרת השיר באותיות גדולות על רקע אפור.

השיר נכנס לאלבום האוסף של הלייבל של ג'יי קול דרימוויל רקורדס Revenge Of The Dreamers III.

== וידאו קליפ ==
הווידאו קליפ של השיר הועלה לערוץ יוטיוב הרשמי של קול ב-25 בפברואר 2019. ב-22 בפברואר קול הודיע על הקליפ באתר טוויטר. הקליפ צולם בגאורגיה ובוים על ידי הראפר מז. בקליפ מופיעים אמנים מהלייבל של קול דרימוויל רקורדס לוט, אומן וקוז.}

== פרסים ומועמדויות ==
{| class="wikitable"
|+
!שנה
!פרס
!קטגוריה
!תוצאה
|-
| rowspan="3" |2019
|פרסי ה-BET
|בחירת הצופה של קוקה קולה
|
|-
|פרסי ההיפ הופ של BET
|הטראק המשפיע
|
|-
|פרסי המוזיקה של סול טריין
|פרס רית'ם אנד בארס
|
|-
|2020
|פרס גראמי
|מופע הראפ הטוב ביותר
|
|}

== מיקומי שיא ==

== נתוני מכירות ==

== היסטוריית יציאות ==
{| class="wikitable"
|+
!מדינה
!תאריך יציאה
!פורמט
!חברת תקליטים
!מקור
|-
|עולמי
|23 בינואר 2019
|הזרמת מוזיקה • הורדה דיגיטלית
|דרימוויל רקורדס
|
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי ג'יי קול
קטגוריה:שירים באנגלית
קטגוריה:שירי היפ הופ אמריקאיים
קטגוריה:שירי יהלום בארצות הברית
Diva: The Singles Collection

Diva: The Singles Collection (בעברית: דיווה: אוסף הסינגלים) הוא אלבום האוסף הרביעי של הזמרת-יוצרת האנגלייה שרה ברייטמן.<ref></ref> האלבום יצא לאור ב-6 באוקטובר 2006, בהוצאת חברת התקליטים אנג'ל רקורדס. בסמוך לצאתו של אלבום האוסף, יצא אלבום הווידאו, Diva: The Video Collection.

אלבום האוסף זכה להצלחה חסרת תקדים ביפן והפך לאלבום הקלאסי הנמכר ביותר במדינה בשנת 2007.

== רקע והוצאה ==
Diva: The Singles Collection הופק על ידי פרנק פיטרסון. הוא הופץ לראשונה ב-6 באוקטובר 2006, בארצות הברית ולאחר מכן יצא בשאר רחבי העולם בפורמטים שונים. אלבום הווידאו, Diva: The Video Collection, שיצא בסמוך לצאת Diva: The Singles Collection, כלל שירים שנכללו גם בו.

הרצועה, "The Phantom of the Opera", הוקלטה ביחד עם סטיב הארלי, בשונה מהגרסה שהוקלטה ביחד עם מייקל קרופורד.<ref></ref><ref></ref><ref></ref>

== הצלחה ==
ביפן זכה Diva: The Singles Collection להצלחה חסרת תקדים, כאשר בשבוע הפתיחה שלו נמכר שם בלמעלה מ-77,000 עותקים; אחד משבועות הפתיחה הגדולים בהיסטוריה. בנוסף לכך, הפך לאלבום הקלאסי הנמכר ביותר במדינה בשנת 2007, עם מכירות של למעלה מ-600,000 עותקים בסך הכול.

בקוריאה הדרומית זכה Diva: The Singles Collection להצלחה חסרת תקדים גם כן, כאשר הפך שם לאלבום המערבי הנמכר ביותר בשנת 2010.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארגנטינה (CAPIF)
|פלטינה 2×
|80,000
|-
!סין (SARFT)
|פלטינה
|30,000
|-
!הונג קונג (IFPI Hong Kong)
|פלטינה
|20,000
|-
!יפן (RIAJ)
|פלטינה 2×
|600,000
|-
!ניו זילנד (RMNZ)
|פלטינה
|15,000
|-
!קוריאה הדרומית (Gaon)
|פלטינה 5×
|1,250,000
|-
!טאיוואן (RIT)
|פלטינה 2×
|40,000
|}

== קישורים חיצוניים ==

== הערות שוליים ==

קטגוריה:אלבומי אוסף מ-2006
קטגוריה:אלבומי אוסף של שרה ברייטמן
קטגוריה:אלבומי אוסף באנגלית
קטגוריה:אלבומים שהופקו על ידי פרנק פיטרסון
קטגוריה:אלבומי חברת אנג'ל רקורדס
מורשת הטבע והתרבות של אזור אוחריד

מורשת הטבע והתרבות של אזור אוחריד (באנגלית: Natural and Cultural Heritage of the Ohrid region) הוא שמו של אתר מורשת עולמית של אונסק"ו המחולק בין מקדוניה הצפונית ובין אלבניה. באתר כלול אגם אוחריד ששוכן בין שתי המדינות ועוד אתרים על חופי האגם, בהם העיר אוחריד המקדונית.

ההכרזה המקורית של האתר ב-1979 וההרחבה הראשונית שלו ב-1980 כללו את החלק המקדוני בלבד של האגם ושל החוף, וב-2019 הורחב האתר גם לחלק האלבני של האגם, וכן אתרים על החוף האלבני כמו חצי האי לין במערב האגם.

האתר נבחר גם בפן הטבעי, כשהאגם הוא מערכת אקולוגית עם מינים אנדמיים רבים, וגם בפן התרבותי, בשל מבנים היסטוריים ואתרים ארכאולוגיים לאורך חופיו.

==גלריה==
<gallery>
Lac dOhrid (9761935746).jpg|צוק באגם אוחריד
Ancient Greek theatre (Ohrid) (1).JPG|התיאטרון היווני העתיק באוחריד
Ohrid in Macedonia3.jpg|מבצר סמואיל באוחריד
Iglesia de Santa Sofía, Ohrid, Macedonia, 2014-04-17, DD 11.JPG|כנסיית סופיה הקדושה באוחריד
Basilica Lin, Albania 2018 05.jpg|שרידי כנסייה נוצרית מוקדמת בלין האלבנית
Mosaik (Lin).jpg|פסיפס מהתקופה הביזנטית בלין
</gallery>

==קישורים חיצוניים==
* [http://whc.unesco.org/en/list/99/ מורשת הטבע והתרבות של אזור אוחריד] באתר אונסק"ו 

==הערות שוליים==
מסכת עבדים

מסכת עבדים היא חיבור הנמנה עם המסכתות הקטנות. המסכת מכילה שלושה פרקים העוסקים ברובם בדיני עבד עברי ועבד נרצע, ובסופה מעט מדיני עבד כנעני.

== אזכורים בתלמוד ובראשונים ==
מסכת עבדים לא נזכרה כלל בתלמוד ובראשונים.

יש שכתבו שמסכת זו נרמזה כבר במדרש רבה על הפסוק בקהלת :

== פרקי המסכת ==
מסכת עבדים מונה שלושה פרקים העוסקים בעניינים שונים בנושאי עבדים ועבדות:

#פרק ראשון - אופני שחרור עבד עברי
#פרק שני - דיני עבד עברי שנמכר בגנבתו
#פרק שלישי - דיני נרצע, ודיני עבד כנעני

== מהדורות ופירושים ==
מסכת עבדים נדפסה במספר נוסחאות שונות. לראשונה הודפסה על ידי החיד"א בספרו "מראית עין" בשנת תקס"ה בליוורנו, על פי כתב יד שהיה בידו. לאחר מכן מצא החיד"א כתב יד מתוקן יותר והדפיסו בשם 'נוסחא חדתא' (בארמית: נוסח חדש).

בשנת תרי"ט נדפסה המסכת ביחד עם שבע מסכתות קטנות כחלק ממהדורת הש"ס בדפוס זיטומיר. הדפסה זו נעשתה כמעט ללא שינויים מהמהדורה הקודמת. לאחר מכן, בשנת תר"מ, נדפסה המסכת בדפוס וילנא בתוספת מראה מקומות והערות נוספות.

== קישורים חיצוניים ==
מסכת עבדים
* 
* 
* 

פירושים
* 
* 

== הערות שוליים ==

עבדים
I Just Can't Wait to Be King

I Just Can't Wait to Be King (בעברית: משתגע להיות מלך, מוכר יותר כמשתגע כבר מלך להיות) הוא שיר מתוך הסרט מלך האריות משנת 1994 שהולחן על ידי אלטון ג'ון ונכתב על ידי טים רייס. השיר בוצע באנגלית על ידי ג'ייסון ויבר בתפקידו כסימבה הצעיר לצד השחקן רואן אטקינסון בתפקיד זאזו והזמרת לאורה ויליאמס בתפקיד נלה הצעירה.

השיר יצא מחדש בגרסת הלייב אקשן לסרט משנת 2019.

== גרסת הסרט ==
בסרט מ-1994 השיר מותחל בידי סימבה הגור לאחר שהוא ונלה מנסים לחמוק מזאזו המנסה לשדך ביניהם, עקב טקסים חוקיים. סימבה מתחיל לשיר על רצונו הנאיבי לשלוט, לבטל חוקים, להיות חופשי ולהחליט ככל שירצה. המסר של השיר הוא רצונם של הצעירים לפרוק עול או לדמיין כוח ועוצמה חסרת אחריות בבגרות מבלי רצון באחריות. הציורים והקולות בקטע זה נראים בצבעוניות לא טבעית.

לשם כך סימבה משתמש בפופולריות שלו בין החיות באפריקה כדי לפגוע בזאזו. בסוף השיר סימבה ונלה נראים מעל גב יען ומתחתיהם ערימת חיות השרים לכבודו, עד שהמגדל נופל. זאזו נתקע מתחת לקרנף גדול המעכב אותו מספיק כדי שסימבה ונלה יברחו לבית הקברות שבקצוות צוק התקווה.

ואולם לאחר שסימבה מרגיש אשמה על מות אביו הוא מאבד את רצונו לשוב לחזור ולמלוך, מה שמרמז על הבגרות המצננת את שאיפות הצעירים ותמימותם.

==השיר במלך האריות 3==
בסרט מלך האריות 3 רואים את טימון ופומבה המתעוררים עקב מצעד החיות השרים לסימבה. טימון הכעוס נותן לאחד הפילים מכה וכך מפיל את כל המבנה, אלא שטימון ופומבה נקלעים לתוך המפולת וטימון נתקע מתחת לחיה גדולה וגם מבנה העץ בו ישנו נהרס.

== גרסת המחזמר ==
במחזמר על הסרט מבצע את השיר סקוט אירבי רניאר לצד קג'ואנה שופורד וג'ף הויל.

== קישורים חיצוניים ==

קטגוריה:שירי מלך האריות
קטגוריה:שירים באנגלית
קטגוריה:שירים שנכתבו על ידי טים רייס
קטגוריה:שירים על מלכים
Igor

Igor (בעברית: איגור; נכתב באותיות גדולות) הוא אלבום האולפן החמישי של הראפר האמריקאי טיילר, דה קריאייטור. האלבום יצא לאחר אלבומו הרביעי, Flower Boy, ב-17 במאי 2019. האלבום כולל הופעות אורח של פלייבוי קרטי, ליל עוזי ורט, סולאנג' נואלס, קניה וסט וג'רוד קרמייקל, וכולל קולות רקע של סאנטיגולד, ג'סי וילסון, לה רוקס, סי-לו גרין, צ'ארלי וילסון' סלואות'י ופארל ויליאמס, בין היתר.

איגור זכה לשבחים רבים מהמבקרים והופיע במקום הראשון בבילבורד 200 והפך לאלבום הראשון של טיילר שהגיע למקום הראשון במצעד. כמו כן, זכה בפרס גראמי לאלבום הראפ הטוב ביותר.

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2019, וסיכום האלבומים של העשור השני. בילבורד דירג את האלבום במקום ה-54 ברשימתם "100 האלבומים הטובים ביותר של שנות ה-2010".<ref></ref>

== רקע וכתיבה ==
העבודה על האלבום החלה בשנת 2017, טיילר בתחילה כתב את השיר "Earfquake" לזמר ג'סטין ביבר ולזמרת ריהאנה, ששניהם דחו את השיר. השיר "I Think" הוקלט באגם קומו בעזרת הזמרים האמריקאים סולאנג' נואלס ששרה את קולות הרקע, ופרנק אושן. טיילר הפיק את הביט של השיר "Gone Gone" בשנת 2013 בזמן סיבוב ההופעות של אלבום האולפן השני שלו "Wolf".

== רשימת רצועות ==

== משתתפים באלבום ==
=== מוזיקאים ===

=== טכנאים ===

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|-
! ארצות הברית (RIAA)
| זהב
| 500,000
|-
! בריטניה (BPI)
| כסף
| 60,000
|-
! דנמרק (IFPI Denmark)
| זהב
| 10,000
|-
!צרפת (SNEP)<ref></ref>
|זהב
|50,000
|}

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי טיילר, דה קריאייטור
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהוקלטו באולפני שנגרי-לה
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הראפ של השנה
קטגוריה:אלבומי כסף בממלכה המאוחדת
קטגוריה:אלבומי זהב בצרפת
קטגוריה:אלבומי פלטינה באוסטרליה
קטגוריה:אלבומי פלטינה בארצות הברית
קטגוריה:אלבומי חברת קולומביה רקורדס
טוקוס אדום-מקור צפוני

טוקוס בטנזניה
טוקוס אדום-מקור צפוני (שם מדעי: Tockus erythrorhynchus) הוא מין של טוקוס ממשפחת הקלאוניים שהוא אחד מחמשת המינים של הקבוצה הלא טקסונומית טוקוס אדום-מקור, אשר בעבר נחשבו למין אחד.

== מאפיינים ==
טוקוס זה בעל נוצות לבנות עם כנפיים, ראש וזנב שחורים מנומרים בלבן. העיניים שחורות מוקפות בטבעת לבנה והמקור אדום כשמו ומעוקל מטה. אורכו של הטוקוס כ-42 ס"מ ושני הזוויגים דומים בגודלם ובמראם, אך הנקבות בעלות מקור קצר יותר. אלו עופות רעשנים הקוראים יחדיו בסוואנה האפריקנית.

הטוקוס ניזון בעיקר מחרקים שהוא לוכד בתעופה או מהקרקע. רוב הזמן הוא יאכל לבד אך לעיתים יימצא בקבוצות גדולות יותר, בעיקר בעונת הרבייה. בנוסף לחרקים הוא יאכל זרעים, פירות ובעלי חיים שונים שהוא תופס.

הטוקוסים מקננים בחללי עצים הפזורים בסוואנה ובהם הנקבה מטילה 3–6 ביצים. את החור הזכר אוטם בעוד הנקבה בתוכו עד שמסתיימת תקופת הדגירה. כך הוא מגונן עליה מטורפים. לאחר שהגוזלים בוקעים הנקבה בעזרת הזכר שוברת את הקן ואז שני בני הזוג מאכילים את צאצאיהם עד הבגרות בחרקים וטרף דומה.

תת-מינים:
* Tockus erythrorhynchus damarensis
* Tockus erythrorhynchus degens
* Tockus erythrorhynchus erythrorhynchus
* Tockus erythrorhynchus kempi
* Tockus erythrorhynchus ruahae
* Tockus erythrorhynchus rufirostris
==קישורים חיצוניים==

==הערות שוליים==

קטגוריה:בעלי חיים שתוארו ב-1823
קטגוריה:טוקוס
קטגוריה:הרפובליקה המרכז-אפריקאית: עופות
קטגוריה:עופות הסוואנה האפריקנית
קטגוריה:טקסונים שתוארו בידי קונרד יאקוב טמינק
תפילת הטבת חלום

תפילת הטבת חלום היא תפילה המוזכרת בתלמוד כנאמרת על חלום מטריד. יש שנהגו לאמר תפילה זו בשעת ברכת כהנים.

==תולדות התפילה==
בתלמוד ירושלמי מופיע שר' יונה בשם ר' תנחום בי ר' חייא אמר:

הירושלמי מוסיף אחרי התפילה את הפסוקים:

בירושלמי לא נזכר זמן כלשהו שבו יש לומר את התפילה. אמנם בתלמוד בבלי, התפילה מוזכרת כנאמרת בזמן ברכת כהנים, באופן שהאומר יסיים את אמירת התפילה עם סיום הברכה על ידי הכוהנים וכך כשיענו הציבור אמן על ברכת הכנים יענו אמן גם לתפילתו. התלמוד מציע לאומרו למי שראה חלום ולא יודע מה ראה. הנוסח בבבלי הוא:

בסידורים של גניזת קהיר מופיעה התפילה רק לעיתים נדירות בסידורי נוסח בבל. לעומת זאת, בסידורים של נוסח ארץ ישראל מופיעה התפילה בסוף ברכות השחר או לאחר פסוקי דזמרא.

נוסח התפילה בסידורי הגניזה נוסח ארץ ישראל הוא:

ורד רזיאל-קרצ'מר טוענת שהופעת התפילה בתוך הסידורים מצביעה על הפיכת התפילה מתפילה מזדמנת הנאמרת בעת הצורך לתפילת קבע הנאמרת באופן קבוע על הסדר. בנוסף היא מצביעה על כך שהנוסח בסידורים משמיט את ההתייחסות לחלומות מסופקים, ומתייחס לחלומות רעים ומשנה את התפילה מלשון יחיד ללשון רבים. רזיאל-קרצ'מר מעלה את ההשערה שכניסת התפילה לנוסח של קבע נובעת מהדגש על חלומות של אחרים, שאדם אינו יודע מתי נחלמו ועל כן הדרך להפיגם הוא באמירה תדירה של התפילה.

אף שהתפילה אינה מובאת על ידי הרמב"ם, היא מובאת על ידי הרי"ף והרא"ש וכן בארבעה טורים באורח חיים סימן קל, ומשם נכנסה התפילה לסידורים.

==בהלכה==
===זמן אמירת התפילה===
בתלמוד הבבלי מובא שיש לומר את התפילה בזמן אמירת ברכת כהנים. הרמ"א מביא בשולחן ערוך בשם הר"ן, שבמקומות שבהם לא אומרים ברכת כהנים כל יום התפילה נאמרת על ידי חולמי חלומות במקביל לברכת שים שלום של חזרת הש"ץ. מנגד, בעת אמירת ברכת כהנים, התפילה נאמרת שלוש פעמים, לקראת סיום של כל אחת מהברכות של ברכת כהנים, וכך מובא במחזורים בסדר ברכת כהנים. המשנה ברורה מספר שבמקום מגוריו נהגו שכל הקהל אומר את התפילה "דכיוון דאין אנו נושאין כפים כי אם ברגלים, אי אפשר שלא חלם לו פעם אחת בין רגל לרגל". לעומת זאת, המשנה ברורה כותב לא לומר את התפילה אם חל אחד הרגלים בשבת כי לא אומרים תחינה בשבת, אלא רק אם חלם חלום בלילה לפני.

המפרשים דנו בשאלה כיצד ניתן לאמר את התפילה במהלך ברכת כהנים, בעת שהציבור אמור להאזין לברכה. התוספות במסכת סוטה כותבים שמכיוון שהתמודדות עם חלום היא שעת הדחק, התירו לאמר את התפילה למרות החובה להאזין לברכת כהנים, כמו שהתירו לצום בתענית חלום בשבת. בבית יוסף מובא הסבר נוסף, שמכיוון שהאומר את התפילה מכוון לאמרה בזמן ברכת כהנים, הרי שהוא נחשב למאזין לברכה.

==קישורים חיצוניים==
* 

==הערות שוליים==

קטגוריה:תפילות ביהדות
קטגוריה:חלום
קטגוריה:חלומות ביהדות